钦定古今图书集成/方舆汇编/职方典/第1225卷 > 《仙侣记略》孙斯亿
## 钦定古今图书集成/方舆汇编/职方典/第1225卷 > 《仙侣记略》孙斯亿

万历丁丑冬，予西游九谿，盖深山中有奇胜者也。洪
武间，即溹口市设卫，城东可二里许，有仙侣洞，临溇
水，谽谺玲珑，䆗窱崒嵂，高二丈许，阔四丈，可坐百馀
人。初叩洞口，若黮黯然。已遵行石梯，螺旋蚓曲，石窦
中渐见天。及入内，明爽若石屋。其间锺乳缀壁，莲珠
悬屏，万象森列，真奇观也。予往登庐山，见仙手崖，异
之。北渡浙水，游飞来峰，则“仙手”不足道矣。今入仙侣，
则《飞来》又不足道矣。